ایران اینگیلتره و آوروپا بیرلیگی‌نین تحریم لرینی "اؤزباشینا" و "قانون‌سوز" آدلان‌دیرا‌راق، جاواب وئرمک حقوقونو اؤزونده ساخلادیغینی بیلدیریب.
ایران خاریجی ایشلر ناظیرلیگی‌نین سؤزچوسو ناصر کنعانی وئردیگی یازیلی آچیقلامادا اینگیلتره و آوروپا بیرلیگی-نین اؤلکه‌سینه قارشی سون تحریم لرینی پیسله‌ییب.
فرانسادا کئچیریلن گئنیش میقیاس‌لی نوماییش‌لره و پولیسین موداخیله‌سینه ایشاره ائدن ناصر کنعانی بیلدیریب کی،
آوروپانین سون دؤورده ایرانا قارشی تطبیق ائتدیگی قارشیدورما میل‌لی یاناشمانین مقصدی ایجتیماعیتی آوروپادا گئتدیکجه پیس‌لشن اقتصادی و سوسیال بحران‌لار ایله سیستم‌لی شکیلده‌کی حقوق پوزونتولاریندان‌ یاییندیرما تشببوس‌دور.
کنعانی “بعضی آوروپا‌لی طرف‌لر دیگر اؤلکه‌لرین ایچ ایشلرینه قاریشماق‌دانسا، زوراکی‌لیق رفتارلاردان و اعتیراضچی‌لارا تضییق‌لردن ایمتینا ائده‌رک، اؤز بؤلگه‌لرینده‌کی اینسان‌لارین طلب‌لرینه قارشی مسئولیت ایله و اینسانی یاناشما‌لی‌دیر" ایفاده‌لریندن ایستیفاده ائدیب.
آوروپا بیرلیگی و اینگیلتره‌نین سون تحریم لرینی “اؤزباشینا” و “قانون‌سوز” آدلان‌دیران کنعانی بیلدیریب کی، اؤلکه‌سی بو جور تحریم لره جاواب وئرمک حقوقونو اؤزونده ساخلاییر.
قئید ائدک کی، اینگیلتره و آوروپا بیرلیگی مارسین 20-ده آیری-آیری بیانات‌لاریندا ایراندا بعضی یوکسک سویه‌لی مامورلارا قارشی "اینسان حقوق‌لاری‌نین پوزولماسی" سببی ایله تحریم تطبیق ائتدیک‌لرینی آچیقلاییب.
